Diari Oficial de la Generalitat Valenciana


Sumari del DOGV 6461, del 16-02-2011 (2011/635)

Notificació de la sentència dictada en el judici de divorci contenciós número 221/2010.
---------------------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/635


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el judici de divorci contenciós número 221/2010. [2011/635]  
Divorci contenciós 000221/2010  
De: Zhor Bouchemla.  
Procuradora: Victoria Reig Gómez.  
Contra: José Manuel Lliso Catalá.  
En aquest procediment de divorci contenciós número 221/10, seguit a instàncies de Zhor Bouchemla contra José Manuel Lliso Catalá, s'ha dictat la sentència que, literalment, és com segueix:  
«Sentència número 721/2010  
València, 25 de novembre de 2009  
Vistes per Ana Vega Pons Fuster Olivera, magistrada jutgessa del Jutjat de Primera Instància número 9 de València aquestes actuacions seguides amb el número 221/10 en matèria de divorci, promoguts per Zhor Bouchemla, representada per la procuradora Victoria Reig Gómez i assistida pel lletrat Antonio Reyes Cañada contra José Manuel Lliso Catalá.  
Antecedents de fet:  
Primer. La representació de la part actora va formular una demanda de divorci contra la part demandada, en la qual, després d'exposar els fets i els fonaments de dret que va considerar d'aplicació, acabava sol·licitant que es dictara sentència que decretara la dissolució del matrimoni per divorci.  
Segon. Que admesa i tramitada la demanda de forma legal, se'n va donar trasllat a la part demandada amb el requeriment que la contestara en el termini de 20 dies i, no havent-hi comparegut dins el termini establit i en la forma escaient davant el Jutjat, se la va declarar en rebel·lia.  
Tercer. Convocades les parts a la vista, únicament va comparéixer l'actora, la qual va ratificar les al·legacions i va proposar la prova que va considerar oportuna que, una vegada admesa i practicada va concloure les actuacions per a resoldre.  
Quart. Es considera provat que en data 31 de març de 1999 es va celebrar matrimoni entre els litigants, del qual no ha nascut descendència, hi que ha cessat la convivència abans de 2002.  
Cinqué. En la tramitació d'aquestes actuacions s'han observat les prescripcions legals.  
Fonaments de dret:  
Primer. D'acord amb l'article 86 del Codi Civil, en relació amb l'article 81 del mateix cos legal segons la redacció que hi dóna la Llei 15/2005, de 8 de juliol, el matrimoni es dissol a petició d'ambdós cònjuges, o d'un d'ells, amb consentiment o sense de l'altre, una vegada transcorregut tres mesos des de la celebració, amb l'excepció respecte d'aquest termini prevista a l'apartat 2, la qual no és d'aplicació en aquest cas.  
En aquestes actuacions va quedar provat el transcurs del lapse de temps esmentat, per la qual cosa procedeix, de conformitat amb els articles citats, decretar la dissolució del matrimoni, sense adopció de mesures de l'article 91 del Codi Civil, ateses les circumstàncies d'inexistència de domicili familiar, fills, béns comuns o desequilibri econòmic.  
Segon. En matèria de costes no s'observen motius per a l'especial imposició.  
Vistos els preceptes legals citats i altres d'aplicació general.  
Dispositiva  
Estime la demanda interposada per la representació processal de Zhor Bouchemla contra José Manuel Lliso Catalá, i dispose la dissolució del matrimoni per divorci dels expressats, amb tots els efectes legals.  
Cada part ha de pagar les costes causades a instàncies seues i les comunes a mitges.  
Feu saber aquesta resolució, una vegada siga ferm el pronunciament de divorci, al registre civil on conste inscrit el matrimoni.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn) i amb el dipòsit previ en el compte de consignacions del Jutjat de 50 euros.  
Aquesta és la sentència, que pronuncie, mane i firme».  
I atés que el demandat esmentat, José Manuel Lliso Catalá, es troba en parador desconegut i rebel·lia processal, expedisc aquest edicte a fi que li valga de notificació de forma deguda.  
València, 25 de novembre de 2010.- El secretari judicial: Antonio Rodríguez-Moldes Peiró.